google/wiki40b huggingface dataset:
2187 Λα Σίγια

Φυσικά χαρακτηριστικά

Τα κυρίως φυσικά χαρακτηριστικά του Λα Σίγια είναι άγνωστα. Ο Λα Σίγια περιστρέφεται γύρω από τον εαυτό του μία φορά κάθε 24 ως 30 ώρες περίπου, μία αρκετά αργή περιστροφή για αστεροειδή.
Έντγκαρ Λούνγκου

Πρώτα χρόνια

Γεννήθηκε στο Κεντρικό Νοσοκομείο της πόλης Εντόλα στην τότε Βόρεια Ροδεσία. Πήρε πτυχίο το 1981 από το Πανεπιστήμιο της Ζάμπιας και στη συνέχεια εργάστηκε στην νομική εταιρεία Andre Masiye and Company στη Λουσάκα. Μετά έλαβε στρατιωτική εκπαίδευση στο Μιλτέζ του Καμπούε. Αφού ολοκλήρωσε το στρατό, έγινε ασκούμενος δικηγόρος.

Πολιτική καριέρα

Αρχικά έγινε μέλος του Ενωμένου Κόμματος για την Εθνική Ανάπτυξη, όταν αρχηγός του ήταν ο Άντερζον Μαζόκα. Στη συνέχεια όμως προσχώρησε στο Πατριωτικό Μέτωπο, που είχε ηγέτη τον ιδρυτή του, Μάικλ Σάτα.
Έπειτα από τη νίκη του Πατριωτικού Μετώπου στις εκλογές του 2011, ο Λούνγκου έγινε υφυπουργός στο γραφείο του Αντιπροέδρου. Εν συνεχεία προήχθη σε υπουργό Εσωτερικών στις 9 Ιουλίου 2012. Έγινε υπουργός Άμυνας στις 24 Δεκεμβρίου 2013 μετά την παραίτηση του υπουργού Τζέφρι Μπουάλια Μουάμπα. Στη διάρκεια της μακρόχρονης ασθένειας του προέδρου Σάτα, ο Λούνγκου άσκησε καθήκοντα υπηρεσιακού προέδρου το 2013 με 2014. Έχει διατελέσει επίσης σε σειρά αξιωμάτων εντός του κόμματος PF και έγινε γενικός γραμματέας του και υπουργός Δικαιοσύνης στις 28 Αυγούστου 2014 στη θέση του αποπεμφθέντος Γουίντερ Καμπίμπα. 
Ο πρόεδρος Σάτα ταξίδεψε στο εξωτερικό για ιατρικές εξετάσεις στις 19 Οκτωβρίου 2014, αφήνοντας τον Λούνγκου να κυβερνά εν απουσία του. Ο Σάτα απεβίωσε στις 28 Οκτωβρίου 2014. Υπηρεσιακός πρόεδρος ανέλαβε ο Αντιπρόεδρος, Γκάι Σκοτ και ο Λούνγκου εθεωρείτο ως ένας από τους πιθανότερους διαδόχους του Σάτα.
Στις 3 Νοεμβρίου 2014 ο Λούνγκου απολύθηκε από γραμματέας του PF από τον Σκοτ. Αντικαταστάθηκε με τον Ντέβις Μουίλα, βουλευτή του Τσίπιλι. Ωστόσο, την επομένη, στις 4 Νοεμβρίου 2014, ο Σκοτ ανακοίνωσε ότι ο Λούνγκου θα παρέμενε γενικός γραμματέας του κόμματος. Στις 30 Νοεμβρίου 2014 ο Λούνγκου εξελέγη στην ηγεσία του Πατριωτικού Μετώπου στη διάρκεια εθνικού συνεδρίου που έγινε στην Καμπούε. Ωστόσο, το συνέδριο ήταν ασυνήθιστο, καθώς δεν είχε διεξαχθεί ψηφοφορία, αλλά οι σύνεδροι είχαν απλώς ψηφίσει με ανάταση των χεριών.
Στις 20 Ιανουαρίου 2015 έγιναν οι επαναληπτικές προεδρικές εκλογές στις οποίες ο Λούνγκου επικράτησε με οριακή διαφορά μόλις 27.757 ψήφων (1,66%) του αντιπάλου του, Χιτσιλέμα από το Ενωμένο Κόμμα για Εθνική Ανάπτυξη. Ο Λούνγκου ανακηρύχθηκε νικητής των εκλογών από την Εφορευτική Επιτροπή.

Προεδρία

Ορκίστηκε Πρόεδρος της Ζάμπιας στις 25 Ιανουαρίου 2015 στο Εθνικό Στάδιο των Ηρώων της Λουσάκα.

Επανεκλογή 2016

Ο Λούνγκου εξελέγη ξανά πρόεδρος για πλήρη πενταετή θητεία τον Αύγουστο του 2016, με οριακή πλειοψηφία, επικρατώντας του αντιπάλου του Χιτσιλέμα.

Προσωπική ζωή

Ο Λούνγκου είναι παντρεμένος με την Έστερ και έχουν 6 παιδιά.
Διοργανώσεις Ε.Π.Σ. Αθηνών 1965–66

Το Πρωτάθλημα της ΕΠΣ Αθηνών την περίοδο 1965-66 διεξήχθη σε έξι κατηγορίες (καταργήθηκε η Δ΄). Πρωταθλητής αναδείχθηκε ο Αττικός Κολωνού, ο οποίος μαζί με τρεις ακόμη ομάδες ανέβηκαν στη Γ΄ Εθνική. Η δημιουργία μιας ακόμη εθνικής κατηγορίας υποβίβασε ακόμη περισσότερο το αθηναϊκό πρωτάθλημα, το οποίο αποστερήθηκε πλέον από 11 ισχυρές ομάδες, που έγιναν 14 την επόμενη σεζόν. Τη σεζόν αυτή η ΕΠΣΑ είχε 170 συλλόγους-μέλη. Πέντε στην Α΄ Εθνική (ΠΑΟ, ΑΕΚ, Πανιώνιος, Απόλλων, Αιγάλεω), πέντε στη Β΄ Εθνική (Φωστήρας, Ατρόμητος, Καλογρέζα, ΑΕ Χαλανδρίου, Εθνικός Αστέρας), μία στη Γ΄ Εθνική (Σαφράμπολη) και 159 στις έξι τοπικές κατηγορίες.
2633 Μπίσοπ

Φυσικά χαρακτηριστικά

Τα φυσικά χαρακτηριστικά του Μπίσοπ είναι άγνωστα.
Α΄ κατηγορία ΕΠΟΛ

Δομή

Στο πρωτάθλημα συμμετέχουν 12 ομάδες. Διεξάγονται δύο γύροι, όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας. Η πρωταθλήτρια ομάδα συμμετέχει στο Πρωτάθλημα πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετέχουν (αν το επιθυμούν) στο Πρωτάθλημα Ένταξης ΣΤΟΚ.
Σουλτανάτο της Αιγύπτου

Iστορία

Κατά την έναρξη του Α΄ Παγκοσμίου Πολέμου, το Ηνωμένο Βασίλειο, με στρατιωτική παρουσία στην οθωμανική Αίγυπτο από το 1882, σχεδίαζε να ιδρύσει το δικό της προτεκτοράτο και να αντικαταστήσει το προηγούμενο χεδιβάτο της Αιγύπτου, για να μπορέσει να το θέσει εντελώς έξω από την οθωμανική σφαίρα επιρροής. Στις 19 Δεκεμβρίου 1914, επιβλήθηκε ο στρατιωτικός νόμος στη χώρα και ο χεδίβης Αμπάς Χιλμί πασάς αντικαταστάθηκε από τον θείο του Χουσεΐν Καμίλ πασά που πήρε τον τίτλο του σουλτάνου, εκτελώντας χρέη κυβερνήτη της Αιγύπτου. Την ίδια στιγμή η Μεγάλη Βρετανία εγκατέστησε Ύπατη Αρμοστεία στην περιοχή, καθιστώντας την Αίγυπτο προτεκτοράτο. Ο πρώτος Ύπατος Αρμοστής ήταν μέχρι τις 9 Ιανουαρίου 1915 ο Μιλν Τσίταμ, που αντικαταστάθηκε από τον Χένρυ Μακμάχον.
Τον Ιανουάριο του 1915, ο οθωμανικός στρατός με δύναμη 80.000 ανδρών στάλθηκε με σκοπό την ανάκτηση της περιοχής από τους Βρετανούς. Ωστόσο οι Οθωμανοί ηττήθηκαν και στις 3 Φεβρουαρίου 1915 υποχώρησαν προς το κανάλι του Σουέζ. Παρά το γεγονός ότι στη χερσόνησο του Σινά οι εχθροπραξίες συνεχίστηκαν, το προτεκτοράτο δεν απειλήθηκε σοβαρά. Μετά τον Α΄ Παγκόσμιο Πόλεμο ιδρύθηκε το κόμμα Βαφντ με επικεφαλής τον Σαάντ Ζαγκλούλ επονομαζόμενο πασά και τρεις Αιγύπτιους πολιτικούς, οι οποίοι πρότειναν να συζητηθεί το θέμα της ανεξαρτησίας από τη βρετανική κυριαρχία. Η βρετανική κυβέρνηση απέρριψε την πρόταση και συνέλαβε τον Σαάντ Ζαγκλούλ και τρεις από τους συνεργάτες του, τους οποίους και απέλασε στη Μάλτα. Στη συνέχεια ξέσπασε μεγάλη αναταραχή στην περιοχή. Από το Μάρτιο έως τον Απρίλιο του 1919, υπήρξαν εξεγέρσεις και διαμαρτυρίες. Τα γεγονότα αυτά αποτέλεσαν την πρώτη επανάσταση στην Αίγυπτο. Ο λόρδος Έντμουντ Άλενμπι, ο οποίος στάλθηκε στην περιοχή ως Ύπατος Αρμοστής, ακολούθησε μια συμβιβαστική πολιτική απέναντυ στον εθνικισμό.
Ο Σαάντ Ζαγκλούλ απελευθερώθηκε και εξελίχθηκε σε πολιτική προσωπικότητα σε εθνικό επίπεδο, ενώ το Βαφντ μετατράπηκε στην πιο ισχυρή πολιτική δύναμη της Αιγύπτου. Ο λόρδος Άλενμπι δεσμεύτηκε να χορηγήσει στην Αίγυπτο ανεξαρτησία, διαφορετικά θα ήταν δύσκολο να διατηρηθεί το ισχύον καθεστώς. Με μια συνθήκη που προέβλεπε την προστασία των βρετανικών συμφερόντων, ο Άλενμπι επέτρεψε τη μονομερή διακήρυξη ανεξαρτησίας στις 28 Φεβρουαρίου 1922. Έτσι, η Αίγυπτος κέρδισε την ανεξαρτησία της, το σουλτανάτο καταργήθηκε ενώ ο Αχμέντ Φουάντ πήρε τον τίτλο του βασιλιά.
Μουρμούρα της Αφρικής

Χαρακτηριστικά

Το ψάρι, είναι περίπου 1 μ. και μπορεί να φτάσει σε μήκος τα 200 εκ.
Τόμας Μορ

Βιογραφία

Γιος δικαστή, σπούδασε στην Οξφόρδη και υπήρξε μέλος του κύκλου του Τζον Μόρτον, αρχιεπισκόπου του Καντέρμπουρυ. Ευρύτατης μόρφωσης, θεολογικής και κλασσικής, έγινε δικηγόρος, μέλος του Κοινοβουλίου και αναδείχθηκε σε διάφορα διοικητικά και δικαστικά αξιώματα. Το 1529 έγινε αρχικαγκελλάριος. 
Ένθερμος καθολικός, ο Μορ άσκησε δριμεία κριτική με τα έργα του κατά του Προτεσταντισμού και του Λούθηρου προσωπικά. Αυτά όσο ο βασιλιάς Ερρίκος Η΄ ήταν κι αυτός ένθερμος καθολικός. Όταν όμως ο Ερρίκος ήρθε σε ρήξη με τον Πάπα, που αρνήθηκε να θεωρήσει άκυρο τον γάμο του με την Αικατερίνη της Αραγωνίας και ν' αναγνωρίσει τον νέο γάμο του με την Άννα Μπολέϋν, και ανακήρυξε τον εαυτό του αρχηγό της αγγλικής Εκκλησίας, ο Μορ παραιτήθηκε αρνούμενος να δεχτεί ένα κοσμικό πρόσωπο ως κεφαλή της θρησκείας. 
Η αντίθεσή του με τον φοβερό βασιλιά σήμανε το τέλος του. Την 1 Ιουλίου 1535 δικάστηκε για την παραπάνω άρνησή του και στις 6 Ιουλίου αποκεφαλίστηκε. Η κεφαλή του στήθηκε σε πάσαλο στην γέφυρα του Λονδίνου και παρέμεινε εκεί έναν ολόκληρο μήνα, μέχρι που αποκρεμάστηκε κατόπιν εξαγοράς από την θυγατέρα του.
Όλη η Ευρώπη συγκλονίστηκε από την θανάτωσή του, ο Έρασμος τον θρήνησε και τον απεκάλεσε omnium horarum homo (άνθρωπο για όλες τις εποχές) και οι ιστορικοί ανεξαρτήτως δόγματος απέρριψαν την κατηγορία της προδοσίας.
Το 1935 ανακηρύχθηκε άγιος της Καθολικής Εκκλησίας.

Η Ουτοπία

Το 1516 εκδόθηκε στην Λουβαίν των Κάτω Χωρών το έργο του Μορ Ουτοπία στα λατινικά. Την έκδοση επιμελήθηκε ο Έρασμος, στενός φίλος του Μορ. Ο τίτλος που είχε δώσει ο Μορ στο έργο του ήταν Nusquam (Πουθενά) αλλά κατά την έκδοση, πιθανώς με την ουμανιστική παρέμβαση του Έρασμου, εμφανίστηκε ως Utopia, από τις ελληνικές λέξεις ου και τόπος. Πρόκειται για την περιγραφή μιας ιδανικής κοινωνίας ισότητας, κοινοκτημοσύνης, θρησκευτικής ανοχής (υπό περιορισμούς όμως), όπου η εργασία θα είναι εξάωρη και δεν θα υπάρχουν χρήμα, δικηγόροι και εκμετάλλευση. Αυτή η ιδανική σοσιαλιστική κοινωνία είναι και μια κριτική της αγγλικής κοινωνίας της εποχής του Μορ, που ισχύει βέβαια καθολικά μέχρι σήμερα. Αλλά ο ίδιος ο συγγραφέας διατυπώνει τις επιφυλάξεις του για το κατά πόσον είναι δυνατή η αφθονία αγαθών χωρίς την ύπαρξη κινήτρων και για την αδιαφορία των οκνηρών που θα επιβαρύνει τους εργατικούς. Τελικά μεταθέτει την πραγμάτωση της ουτοπίας του στο απώτερο μέλλον «όταν όλοι οι άνθρωποι θα είναι καλοί».
Ε.Σ.ΚΑ. Βορειοδυτικής Ελλάδας 2016-2017 (Άνδρες)

Για την περίοδο 2016–17,η Ένωση Σωματείων Καλαθοσφαίρισης ΒΔ Ελλάδος είναι η διοργανώτρια αρχή, υπεύθυνη για τη διεξαγωγή των καθιερωμένων διοργανώσεων καλαθοσφαίρισης,πρωταθλήματος και υποδομών,στην ΒΔ Ελλάδα.
Ο πρωταθλητής Ε.Σ.ΚΑ.ΒΔ.Ε. ανεβαίνει στην Γ εθνική.

Play-out

Οι δυο τελευταίοι κάθε ομίλου θα παίξουν χιαστί σε διπλούς αγώνες
2/4/17 Άνω πόλη Άρτας-ΚΑΕ Πρωτέας Ηγουμενίτσας 63-70
8/4/17 ΚΑΕ Πρωτέας Ηγουμενίτσας-Άνω πόλη Άρτας 87-67
1/4/17 ΚΑΕ Παραμυθιά-ΑΕ Δόξα Πύρρου 58-43
9/4/17 ΑΕ Δόξα Πύρρου-ΚΑΕ Παραμυθιά 69-49

Play-out

Οι τελευταίοι κάθε ομίλου θα παίξουν χιαστί σε διπλούς αγώνες.Ο ηττημένος θα υποβιβαστεί στην Γ ΕΣΚΑΒΔΕ.Παρότι η προκήρυξη έλεγε για χιαστί αγώνες μεταξύ των τελευταίων δυο ομάδων κάθε ομίλου,έγινε αλλαγή εξαιτίας αποχώρησης ομάδων στην αρχή της χρονιάς.
1/4/17 ΑΟΚ Ίναχος-ΑΟ Λούρου 63-78
8/4/17 ΑΟ Λούρου-ΑΟΚ Ίναχος 63-46

Play-off

Οι αγώνες έγιναν σε ουδέτερες έδρες.Οι αγώνες έγιναν στις 13 Μαίου 2017.
ΔΑΚ Άρτας Άκτιος Απόλλων-Αίας Περιβλέπτου 68-60
ΔΑΚ Πρέβεζας ΑΣ Μολοσσών-ΑΣ Λέων Μεσολογγίου 66-48
Ορίστηκε αγώνας μεταξύ των ηττημένων.Ο αγώνας θα γινόταν στις 20 Μαίου 2017
ΔΑΚ Πρέβεζας Αίας Περιβλέπτου-ΑΣ Λέων Μεσολογγίου 20-0 αα

Υποδομές

Διεξάγονται πρωταθλήματα εφήβων,παίδων,μίνι 2003,προμίνι 2004.Στους έφηβους πρωταθλήτρια βγήκε η Δόξα Λευκάδας,στους παίδες και στα μίνι 2004 η Νικόπολη ενώ στα μίνι 2003 ο ΑΓΣ Ιωαννίνων.

Ομάδες σε εθνικές κατηγορίες

Η ένωση διαθέτει τουλάχιστον μια ομάδα σε κάθε εθνική κατηγορία.Η Δόξα Λευκάδας στην Α1,ο Αίολος Αστακού στην Α2,ο ΓΣ Χαρίλαος Τρικούπης και ο ΑΟ Αγρινίου στην Β εθνική,ο ΑΓΣ Ιωαννίνων,ο ΣΚ Νικόπολη Πρέβεζας και ο Βίκος Ζαγοροχώρια στην Γ εθνική.
Ψαραντώνης

Βιογραφία

Ο Αντώνιος Ξυλούρης του Γεωργίου και της Ελευθερίας, γεννήθηκε το 1937 στα Ανώγεια Μυλοποτάμου Ρεθύμνου Κρήτης και είναι αδελφός του Νίκου Ξυλούρη και του Γιάννη Ξυλούρη. 
Ο ίδιος είναι μια ξεχωριστή μορφή της κρητικής μουσικής, διαθέτει μία φωνή με ιδιαίτερη χροιά και προσωπικό ύφος στο παίξιμο της λύρας και των άλλων παραδοσιακών οργάνων. 
Έμαθε μουσική δίπλα στο μεγαλύτερο αδελφό του τον Νίκο από πολύ μικρός. Για πρώτη φορά έπαιξε σε γάμο σε ηλικία 13 ετών και πολύ γρήγορα απέκτησε φήμη παίζοντας σε γιορτές και πανηγύρια σε διάφορα μέρη και χωριά της Κρήτης. 
Το 1964 ηχογράφησε τον πρώτο του δίσκο 45 στροφών. Μέχρι σήμερα έχει εκπροσωπήσει πολλές φορές την Ελλάδα σε φεστιβάλ του εξωτερικού. Πρώτη φορά πήρε μέρος σε φεστιβάλ το 1982 στην Κολωνία της Δυτικής Γερμανίας σε διοργάνωση του τηλεοπτικού καναλιού WDR. 
Το 1984 έπαιξε στο Βερολίνο, στις εκδηλώσεις για τα 750 χρόνια από την ίδρυση της πόλης, το 1989 στο "Journée des cinq continents" στη Ζυρίχη και το Άμστερνταμ, ενώ τον Ιούνιο του 1999 πάλι ως εκπρόσωπος της Ελλάδας στο φεστιβάλ Η Συνάντηση των Πέντε Ηπείρων στο Μαρτινί στην Ελβετία κερδίζοντας διθυραμβικές κριτικές.
Το 2005 παίζει για τα 20 χρόνια του World Music Institute στο Town Hall της Νέας Υόρκης, το 2007 στο φεστιβάλ ροκ μουσικής "All tomorrow's Parties" στο Μάινχεντ της Αγγλίας, η πρώτη ελληνική συμμετοχή σε αυτό το φεστιβάλ, και το 2009 για δεύτερη φορά στο ίδιο φεστιβάλ στο Σίδνεϊ και στη Μελβούρνη της Αυστραλίας, το οποίο επιμελήθηκε ο Νικ Κέιβ.
Η λύρα του Ψαραντώνη εκτίθεται σήμερα στο "The World's first Global Musical Instrument Museum" στο  Φοίνιξ της Αριζόνα των ΗΠΑ, όπου και προβάλλεται video με τον Ψαραντώνη να παίζει λύρα.
Στις 6 Ιουνίου 2019 τοποθετήθηκε στην ενδέκατη θέση του ψηφοδελτίου Επικρατείας του ΜέΡΑ25, του κόμματος του Γιάνη Βαρουφάκη.

Όνομα

Το όνομα Ψαραντώνης οφείλεται στον παππού του, επειδή έπιανε τους Τούρκους σαν τα ψάρια.
Μπάσκετμπολ Τσάμπιονς Λιγκ 2017–18

Κατανομή ομάδων

Συνολικά 56 ομάδες από 32 χώρες συμμετείχαν στο Μπάσκετμπολ Τσάμπιονς Λιγκ 2017–18.
Νίκος Πουρσανίδης

Προσωπική ζωή

Έχει άλλα δυο αδέρφια, τον ποδοσφαιριστή Ηλία Πουρσανίδη και τον ηθοποιό Δημήτρη Αλεξανδρή. Είναι παντρεμένος με την ηθοποιό Κατερίνα Παπαδοπούλου και έχουν έναν γιο. Μαζί με την σύζυγό του έζησαν για τέσσερα χρόνια στο Λονδίνο.
Οργάνωση Μελισσάκη-Λογοθέτη

Η Οργάνωση Μελισσάκη-Λογοθέτη ήταν Ελληνική αντιστασιακή οργάνωση που έδρασε από τον Απρίλιο του 1942 μέχρι την απελευθέρωση στην Κίμωλο και την Αττική.

Ίδρυση

Η Οργάνωση Μελισσάκη-Λογοθέτη ιδρύθηκε στις 21 Απριλίου 1942 από την Αικατερίνη Λογοθέτη γνωστή με το ψευδώνυμο Μελισσάκη, εξ'ου και η ονομασία της οργάνωσής της. Χωριζόταν σε δύο κλιμάκια, ένα στην Κίμωλο από έξι μέλη και ένα στην Αττική από δεκατρία. Από τον Αύγουστο του 1941 η Λογοθέτη είχε αρχίσει τη δράση της όταν περιέθαλψε πέντε Άγγλους και δύο Έλληνες οι οποίοι είχαν καταφύγει στην Κίμωλο, ενώ έκρυψε μαζί τους και πολεμοφόδια στη νησίδα Πολύαιγος κοντά στην Κίμωλο. Στη συνέχεια από την Αττική όπου πήγε,οργάνωσε τη διαφυγή καταδιωκόμενων Ελλήνων αντιστασιακών, με πλοία. Για τις φυγαδεύσεις αυτές ( ναυλώσεις πλοίων, προμήθεια υλικών, μισθοί πληρωμάτων), έλαβε οικονομική βοήθεια από το Βρετανικό Προξενείο Σμύρνης, τον Αρχιεπίσκοπο Δαμασκηνό, και τον υποναύαρχο Αλέξανδρο Λεβίδη.
Κουμάνοι

Οι Κουμάνοι ή Κομάνοι ή Πολόβτσυ (Τουρκικά: kuman / πληθ. kumanlar, Ουγγρικά: kun / πληθ. kunok) ήταν τουρκικός νομαδικός λαός, ο δυτικός κλάδος της συνομοσπονδίας Κουμάνων - Κιπτσάκων. Μετά την εισβολή των Μογγόλων στο κράτος των Ρως (1237), πολλοί αναζήτησαν άσυλο στην Ουγγαρία και στη Βουλγαρία. Άλλοι ερευνητές αναφέρουν ότι οι Κουμάνοι ήταν ευπρόσδεκτοι στην Ουγγαρία πριν τη μογγολική εισβολή.
Λαός που σχετιζόταν με τους Πετσενέγους,, και αναφέρεται ως Πολόβτσυ (ορθή προφορά στα ρωσικά: Παλόφτσυ) στις ρωσικές πηγές, κατοίκησαν μια περιοχή βόρεια της Μαύρης Θάλασσας και κατά μήκος του ποταμού Βόλγα, γνωστή ως Κουμανία, όπου έπαιξαν μαζί με τους Κιπτσάκους ρόλο στην πολιτική του Καυκάσου και της Χωρεσμίας . Εντέλει, αρκετοί εγκαταστάθηκαν δυτικά της Μαύρης Θάλασσας, επηρεάζοντας την πολιτική των Ρως του Κιέβου, της Χρυσής Ορδής, της Βουλγαρίας, της Σερβίας, της Ουγγαρίας, της Μολδαβίας, και της Βλαχίας. Οι φυλές των Κουμάνων και των Κιπτσάκων ενώθηκαν πολιτικά σε μια συνομοσπονδία. Η Κουμανική γλώσσα μαρτυρείται σε ορισμένα μεσαιωνικά χειρόγραφα και είναι η περισσότερο γνωστή από τις πρώιμες Τουρκικές γλώσσες. Ο Codex Cumanicus (Κουμανικός Κώδικας) ήταν γλωσσολογικό εγχειρίδιο που γράφτηκε προς βοήθεια των Καθολικών ιεραποστόλων της περιοχής. 
Ως νομάδες πολεμιστές από τη στέπα της Ευρασίας, οι Κουμάνοι άσκησαν επίμονη πίεση στα μεσαιωνικά Βαλκάνια. Το βασικό όργανο της επιτυχημένης άσκησης πολιτικής των Κουμάνων ήταν η στρατιωτική δύναμη και η πίεση στα εξασθενημένα από τις εμφύλιες διαμάχες βαλκανικά κράτη. Οι πιέσεις αυτές είχαν ως αποτέλεσμα να εγκατασταθούν ομάδες Κουμάνων και αναμειχθούν με τους γηγενείς πληθυσμούς. Υφίσταται μάλιστα διαμάχη για το αν τρεις διαδοχικές βουλγαρικές δυναστείες, των Ασενιδών, των Τερτεριδών και η δυναστεία Σισμάν, όπως και η ιδρυτική βλάχικη δυναστεία των Βασαραβιδών είναι κουμανικής προέλευσης. Ωστόσο, σε ό,τι αφορά στις περιπτώσεις των Ασενιδών και των Βασαραβιδών, μεσαιωνικά χειρόγραφα τις αναφέρουν ως βλάχικες, ρωμανικές δυναστείες. Οι Κουμάνοι έπαιξαν ενεργό ρόλο στο Βυζάντιο, την Ουγγαρία και τη Σερβία, καθώς ενσωματώθηκαν στις αριστοκρατικές τάξεις των κοινωνιών αυτών των κρατών.
Alpha Bank

Θυγατρικές

Η Alpha Bank είναι μητρική εταιρεία του Ομίλου Alpha Bank, ο οποίος αποτελείται από εταιρείες που πέραν της λιανικής τραπεζικής προσφέρουν ένα ευρύ φάσμα χρηματοοικονομικών προϊόντων και υπηρεσιών, συμπεριλαμβανομένων της τραπεζικής μεσαίων και μεγάλων επιχειρήσεων, της διαχειρίσεως κεφαλαίων και private banking, της διανομής ασφαλιστικών προϊόντων, της επενδυτικής τραπεζικής, των χρηματιστηριακών εργασιών και της διαχειρίσεως ακίνητης περιουσίας.
Γεώργιος Αγγελινάκος

Βιογραφικά στοιχεία

Γεννήθηκε στο Καστρί της Κυνουρίας. Πήρε μέρος στις περισσότερες μάχες της Πελοποννήσου και στις εκστρατείες της Ύδρας, Μεγάρων και Αθηνών. Διατηρούσε με δικές του δαπάνες σώμα πολεμιστών του οποίου ήταν επικεφαλής.
Θάσος Σοφοκλέους

Βιογραφικά Στοιχεία

Ο Θάσος Σοφοκλέους γεννήθηκε στην Κυθρέα το 1932. Ομιλεί, πέρα από την ελληνική, την αγγλική γλώσσα. Απέκτησε πτυχίο μαθηματικών. Στη συνέχεια απέκτησε μεταπτυχιακό στην εκπαιδευτική διοίκηση και επιθεώρηση. Εργάστηκε ως εκπαιδευτικός.

Πολιτική διαδρομή

Συμμετείχε στις Βουλευτικές εκλογές του 1991 στην Εκλογική Περιφέρεια Λευκωσίας με τον ΔΗΣΥ αλλά δεν εξελέγη. Ωστόσο, επειδή το 1993 ο βουλευτής εκλογικής περιφέρειας Λευκωσίας του ΔΗΣΥ, Ιωάννης Κασουλίδης, διορίστηκε Κυβερνητικός Εκπρόσωπος στην κυβέρνηση Γλαύκου Κληρίδη, καθήκοντα βουλευτής ανέλαβε ο Θάσος Σοφοκλέους στις 4 Μαρτίου 1993 ως ο επόμενος επιλαχών.
Διβοράνιο(4)

Παραγωγή

Η μόνη γνωστή μέθοδος παραγωγής διβορανίου(4) είναι η διαδοχική αφαίρεση δυο (2) ατόμων υδρογόνου από διβοράνιο(6), χρησιμοποιώντας ατομικό φθόριο για το σκοπό αυτό:
Cicindela campestris

Περιγραφή

Το κολεόπτερο έχει μήκος 10 μέχρι 15 χιλιοστόμετρα και είναι πλατυσμένο. Το κεφάλι με τους πολύ μεγάλους σύνθετους οφθαλμούς είναι λίγο πιο πλατύ από το πρόνωτο, και πιο στενό από τα έλυτρα. Τα πόδια είναι μακριά και λεπτά, τα στοματικά μόρια δείχνουν εμπρός και έχουν εντυπωσιακά μεγάλα σαγόνια με μυτερά δόντια. Γι´αυτό σε μερικές ξένες γλώσσες Cicindela ονομάζεται και κάνθαρος τίγρις (β εικόνα). Από πάνω το κολεόπτερο έχει πράσινο γυαλιστερό χρώμα με ένα άσπρο σημάδι λίγο μετά τη μέση από κάθε έλυτρο και άλλες άσπρες κηλίδες στην άκρη των ελύτρων. Και τα μεγάλα πάνω χείλη είναι άσπρα. Αυτό το πράσινο και άσπρο μπορεί όμως να σκουραίνει πολύ. Η κάτω πλευρά και οι κεραίες είναι σκούρο κόκκινο και γυαλίζουν σαν χαλκός. Έτσι και τα πόδια, που στους ταρσούς γίνονται πράσινα.

Βιολογία

Συνήθως ο άνθρωπος δεν προσέχει αυτό το ωραιότατο μικρό ζώο, γιατί αυτό φεύγει γρήγορα τρέχοντας η πετώντας, όταν πλησιάζει κανείς. Έτσι νομίζει κανείς ότι είναι μύγα. Πετάει το πολύ μερικά μέτρα και κάθεται έτσι, που αντιμετωπίζει αυτόν που το ακολουθεί. Είναι τόσο γρήγορο που μπορεί να κυνηγά και μύγες, αλλά όχι τόσο γρήγορα όσο η Cicindela hybrida. Τρώει και αράχνες και άλλα μικρά ζώα, διαπερνώντας εύκολα τον εξωσκελετό τους με τα μυτερά δόντια του. Εκβάλλει πεπτικές ουσίες που χύνονται στην κομματισμένη λεία, και μετά απορροφά τη ρευστοποιημένη τροφή. Δεν κυνηγάει πετώντας και ακολουθεί τη λεία της μόνο τρέχοντας και μόνο σε μικρές αποστάσεις.
Οι προνύμφες ζουν στο έδαφος σε τρύπες που σκάβουν μόνες τους, με διάμετρο μερικά εκατοστά και μέχρι 30 εκατοστά βάθος. Τη πάνω έξοδο κλείνουν με το κεφάλι και το πρόνωτό του, που με τη μορφή τους εξασφαλίζουν τελείως αυτήν τη λειτουργία. Έτσι, όταν περνάει μικρό ζώο, η νύμφη το αρπάζει. Το τρώει μέσα στο κοίλωμα και μετά καθαρίζει το κοίλωμα από τα απομεινάρια. Και τα περιττώματά της τα εκκρίνει έξω από το κοίλωμά του. Μένει εκεί ένα η δύο χρόνια, μέχρι και τρία σε κρύες χώρες. Εκεί, επίσης κατά το τέλος του χρόνου, μεταμορφώνεται και το κολεόπτερο βγαίνει περίπου τρεις εβδομάδες αργότερα. Τα ζώα εμφανίζονται με τα πρώτα έντομα την επόμενη άνοιξη.
Βγαίνουν με τη ζέστη γιατί ο τρόπος του κυνηγιού τους είναι αποτελεσματικός, εάν η θερμοκρασία είναι τουλάχιστον 20° C. Το βράδυ αποσύρονται. Αγαπούν τη ζέστη, δεν την αντέχουν όμως όπως η Cicindela hybrida.

Βιότοπος και εξάπλωση

Η Cicindela campestris ζει σε ξηρούς τόπους με λίγη βλάστηση λ.χ σε χωματόδρομους. Μεταξύ των φυτών μπορεί να κρύβεται για να ξεφύγει από τους διώκτες της και να μπορεί να παραμονεύει τη λεία της. Βρίσκεται σε όλη τη Ευρώπη, Νότια Αφρική και μέχρι τη Σιβηρία, από τις πεδιάδες μέχρι τα βουνά. Σε μερικές χώρες έχει γίνει πλέον σπάνια και προστατεύεται από το νόμο.
Γιόχαν Γκέοργκ Άλμπρεχτσμπέργκερ

Βιογραφικά στοιχεία

Ο Άλμπρεχτσμπέργκερ γεννήθηκε στην μικρή πόλη Κλόστερνόιμπουργκ της Β. Αυστρίας, κοντά στη Βιέννη. Ξεκίνησε την μουσική ως χορωδός σε ηλικία επτά ετών. Ο πάστορας του Αγίου Μαρτίνου, στην γενέτειρά του, παρατηρώντας το ταλέντο του αγοριού και την αξιόλογη επιμέλειά του και, όντας ο ίδιος ένας εξαιρετικός μουσικός, τού έδωσε τα πρώτα μαθήματα στο μπάσο κοντίνουο και ακόμη ένα μικρό εκκλησιαστικό όργανο όπου έπαιζε. Η φιλοδοξία του νεαρού Γιόχαν ήταν τόσο μεγάλη, που ο ίδιος δεν ξεκουραζόταν καν τις Κυριακές και τις αργίες. 
Αργότερα, σπούδασε εκκλησιαστικό όργανο κοντά στους Βενεδικτίνους μοναχούς τού Αββαείου της πόλης Μελκ (Stift Melk). Η όμορφη σοπράνο φωνή του (δεν είχε υποστεί μεταφώνηση, ακόμη), τράβηξε την προσοχή του μέλλοντος αυτοκράτορα Λεοπόλδου, ο οποίος εξέφρασε την υψηλή εκτίμησή του γι’ αυτόν. Η βιβλιοθήκη του Αββαείου τού έδωσε την ευκαιρία να μελετήσει τα έργα των Α. Καλντάρα (Α. Caldara), Περγκολέζι, Χαίντελ, κ.α. 
Στα θεωρητικά είχε δασκάλους τους Λ. Πίτνερ (Leopold Pittner) και Γ. Μ. Μον (Georg Matthias Monn).  Επίσης, φιλοσοφία σε σεμινάριο Ιησουιτών στη Βιέννη και έγινε ένας από τους πολυμαθέστερους και ικανότερους χειριστές αντίστιξης της ηλικίας του. Από τους συμμαθητές του αξίζει να ναναφερθούν οι Μ. Χάιντν (Michael Haydn) και Φ. Άουμαν (Franz Joseph Aumann). 
Διορίστηκε οργανίστας στο Ράαμπ (Raab, σημερινό Γκιουρ της ουγγαρίας), το 1755 και στο Μαρία Τάφερλ, το 1757. Κατόπιν, πήρε την θέση του Thurnermeister στο Αββαείο Μελκ, του διευθυντή χορωδίας στην Εκκλησία των Καρμηλιτών και, το 1772, διορίστηκε οργανίστας στην αυτοκρατορική Αυλή της Βιέννης, χάρη σε μεσολάβηση του Μότσαρτ.  Τελικά, πήρε την θέση του αρχιμουσικού (Kapellmeister)  στον καθεδρικό ναό του Αγίου Στεφάνου της Βιέννης, θέση που αντιπροσώπευε το ανώτατο εκκλησιαστικό μουσικό αξίωμα της αυτοκρατορίας. 
Οι δημοσιευμένες συνθέσεις του, φωνητικές και οργανικές, είναι λίγες (27 από τις συνολικά 261). Από τις υπόλοιπες αδημοσίευτες, μερικές υπάρχουν μόνο σε χειρόγραφα, τα οποία φυλάσσονται στη βιβλιοθήκη της Βιέννης (Gesellschaft der Musikfreunde).
Σπύρος Παναγιωτόπουλος

Βιογραφικά στοιχεία

Γεννήθηκε το 1858 και ήταν γιος του Σωτήριου Παναγιωτόπουλου. Αδελφός του ήταν ο Ανδρέας Παναγιωτόπουλος. Φοίτησε στο σχολείο του Αιγίου και συμπλήρωσε τις σπουδές του στο Λύκειο των Αθηνών. Εξελέγη για πρώτη φορά δήμαρχος το 1874 και επανεξελέγη το 1899. Το 1920 φυλακίστηκε για πολιτικούς λόγους, ενώ το 1926 εκλέχτηκε για τελευταία φορά δήμαρχος Αιγίου. Ίδρυσε την φιλαρμονική εταιρεία, κατασκεύασε κρήνες σε όλη την πόλη, δημιούργησε μικρό υδραγωγείο για τις συνοικίες του Βουλωμένου και τελειοποίησε την πλατεία Υψηλών Αλωνίων.
Στην ιδιοκτησία του ήταν το νεοκλασσικό μέγαρο Παναγιωτόπουλου, το οποίο το 1994 πουλήθηκε, από τους απογόνους του, στον δήμο Αιγίου.
Απεβίωσε το 1930.
Διάσκεψη της Γιάλτας

Κατά το χρονικό διάστημα από 4 έως 11 Φεβρουαρίου του 1945 ο Πρόεδρος των ΗΠΑ Φραγκλίνος Ρούζβελτ ο ηγέτης της ΕΣΣΔ Ιωσήφ Στάλιν και ο Βρετανός Πρωθυπουργός Σερ Ουίνστον Τσώρτσιλ, οι τρεις νικητές του Β΄ Παγκοσμίου Πολέμου συναντήθηκαν στην Γιάλτα της Ρωσίας για την πραγματοποίηση της δεύτερης συνόδου κορυφής (είχε προηγηθεί ανάλογη διάσκεψη στην Τεχεράνη από τις 28 Νοεμβρίου έως την 1η Δεκεμβρίου του 1943).
Κύπελλο Πρωταθλητριών Ομάδων Ευρώπης 1958-59

Το κύπελλο πρωταθλητριών της περιόδου 1958-59 ήταν το τέταρτο από την καθιέρωση του θεσμού. Το κατέκτησε για τέταρτη συνεχόμενη φορά η Ρεάλ Μαδρίτης κερδίζοντας στον τελικό τη Σταντ ντε Ρενς με σκορ 2-0. Ο τελικός πραγματοποιήθηκε στις 3 Ιουνίου στη Στουτγκάρδη και τον παρακολούθησαν 80.000 θεατές.

Αποτελέσματα

Αναλυτικά τα αποτελέσματα της διοργάνωσης:
Δάκρυα του χθες

Παρασκήνιο

Το θεατρικό έργο του Τζον Βαν Ντρούτεν στο οποίο βασίζεται η ταινία έκανε πρεμιέρα στο Θέατρο Μορόσκο, στην Νέα Υόρκη στις 23 Δεκεμβρίου 1940 σε μια παραγωγή που ανέβηκε από τον Όριολ Λη και σχεδιάσθηκε από τον Ρίτσαρντ Γουόρφ. Στο έργο πρωταγωνιστούσε η Τζέιν Κόουλ, η Πέγκυ Γουντ και ο Κεντ Σμιθ. Διήρκεσε για 170 παραστάσεις.